"இவ்வளவுதானா!" என்றார் கடவுள். இருவரும் வீட்டை நோக்கி நடந்தார்கள். வீட்டுக்கு எதிரில் உள்ள லாந்தல் கம்பத்தின் பக்கத்தில் வந்ததும் கடவுள் நின்றார். கந்தசாமிப் பிள்ளையும் காத்து நின்றார். "பக்தா!" என்றார் கடவுள். எதிரில் கிழவனார் நிற்கவில்லை. புலித் தோலாடையும், சடா முடியும், மானும், மழுவும், பிறையுமாகக் கடவுள் காட்சியளித்தார். கண்ணிலே மகிழ்ச்சி வெறி துள்ளியது. உதட்டிலே புன்சிரிப்பு. "பக்தா!" என்றார் மறுபடியும்.